Din is-sena niftakru f'għeluq. il-mitt sena mit-twelid ta' 'Dun Nerik', kif kienu jsejjħulu tajjeb il-Ħamruniżi li għal 22 sena kien ir-ragħaj spiritwali tagħhom. Dun Nerik kien l-ewwel (u s'issa l-uniku) kappillan Ħamruniż, l-ewwel Monsinjur li l-poplu tant feraħ bil-ħatra tiegħu — għalkemm ma gawdiehx, kif ukoll magħruf fost oħrajn bħala l- kappillan tal-koppla, tal-funzjonijiet u tal-fundazzjonijiet — uħud mit-titli li ġbart mill-ktejjeb li kien ġie ppublikat għall-okkażjoni tal-kxif tal-monument f'ġieħu fil-Knisja Parrokkjali ta' San Gejtanu, fit-tielet anniversarju mill-mewt tiegħu. Minn dan il-ktejjeb qed niġbor u ngħaddi bil-mod fqir tiegħi, din l-informazzjoni. 'Qatt ma jintesa min ħabb bil-bosta u ħalla qalbu tixgħel warajh'. Kliem tad-deheb li ħareġ mill-pinna tal-kittieb u poeta Karmenu Vassallo. Hemm tant x'wieħed jista' jgħid dwar Dun Nerik sew meta kien kappillan in-Naxxar u aktar fit-22 sena bħala kappillan fil-Ħamrun. It-tieni wieħed fost familja ta' ħamsa, Neriku twieled fit-13 ta' Marzu 1895 fid-dar numru 228 Triq Rjali, il-Ħamrun. Il-ġenituri tiegħu, Antonio u Elvira — imwielda Perez — ma naqsux li jrabbu l-familja fil-biża' t'Alla u b'dixxiplina. Neriku, li kien tifel ħafif, fuq tiegħu, dħuli, ferrieħi u ċajtier — li baqa' hekk sa' l-aħħar — ta' 10 snin ħass is-sejħa għas-saċerdozju u daħal is- Seminarju, il-Furjana. F'dan iż-żmien kien abbati fil-Knisja Parrokkjali. Bejn it-tlettax u s-sbatax-il sena, Neriku kien membru attiv fil-M.U.S.E.U.M., iżda f'din l- età naqsitlu l-vokazzjoni saċerdotali u hekk ta' sbatax-il sena beda jaħdem, flimkien ma' ħuh il- kbir Salvinu fin-N.A.A.F.I. Min-naħa tagħha, ommu kellmet lill Dun Ġorġ Preca dwar dan, u Dun Ġorġ taha l-parir biex is-suttana — li f'dawk iż-żminijiet kienet ukoll tintlibes mis-seminaristi żgħażagħ — terfagħha, għaliex ma' kienx se jdum ma' jerġa' jilbisha. Fil-fatt, f'Settembru ta' l- istess sena, Neriku mar l-Isla għand zijuh, il-Kanonku Dun Karm Perez, biex jitolbu jgħinu jkompli l-istudju tiegħu, u hekk ikun jista' jerġa' lura għat-triq li kellha twasslu fuq l-altar. Fil-fatt f'Ottubru talab biex ikompli l-kors fis-Seminarju, il-Furjana, iżda ma rnexxilux għaliex kien tard. B'danakollu ma qatax qalbu u mar iħabbat il-bieb tas-Seminarju f'Għawdex, fejn ir-Rettur tah xahrejn żmien biex jagħmel l-eżamijiet meħtieġa. Hekk wara li għadda mis-suġġetti kollha, f'Diċembru beda l-kors tal-Filosofija u l-Letteratura fis- Seminarju t'Għawdex, fejn kompla jissaħħaħ fil-vokazzjoni saċerdotali tiegħu li wasslitu biex fis-27 ta' Settembru 1921, jiċċelebra l-ewwel quddiesa solenni tiegħu fil-Knisja tant għal qalbu, iddedikata lill-Patrun tiegħu San Gejtanu. Bħala bniedem attiv, Dun Nerik Cordina Perez sa mill-bidu tal-ħidma saċerdotali tiegħu, bdew jidhru fih kwalitajiet sbieħ ta' kreattività u ta' fejda spiritwali. Hekk, fl-1 ta' Jannar 1923 waqqaf il-Grupp ta' tfajliet u xebbiet piriura ta' Dun Nerik, xogħol M. Zammit Cordina - 1957, fis-Sagristija tal-Parroċċa. PARROĊĊA SAN GEJTANU : ĦAMR L-E REL IE L taħt l-isem ta' 'Figli di Maria' u baqa' jieħu ħsieb din l-għaqda sa ma laħaq Vigarju Kurat tan- Naxxar. Aktar tard, meta reġa' lura l-Ħamrun, kompla jieħu ħsieb-din l-Għaqda. Kien ukoll fis- sena 1923, fit-18 ta' Jannar, li Dun Nerik ġie magħżul Missjunarju fil-Missjoni ż-Żgħira sakemm laħaq Kurat fil-Parroċċa tan-Naxxar, li mbagħad ġie nominat Missjunarju Onorarju. Kien fit-3 ta' Ottubru 1926 meta Dun Nerik beda l-ħidma tiegħu bħala Vigarju Kurat fil- Parroċċa tan-Naxxar, sakemm fis-27 ta' Mejju 1928, festa tal-Pentekoste, ħa l-pusses ta' Kappillan ta' l-istess Parroċċa li dam irieġi sat-18 ta' Awissu 1934. L-ispazju ma jippermettilix nidħol fid-dettall dwar iż-żmien li Dun Nerik għamel fin-Naxxar, iżda fost il-ħafna opri spiritwali ta' min isemmi d-disa' Sibtijiet ta' qabel il-festa titulari ta' Maria Bambina, l-'Ora Santa' ta' nhar ta' Ħamis u x-Xahar ta' Mejju. Fost l-opri ta' tiżjin xieraq għad-Dar t'Alla, insibu l-paviment ta' l-irħam u l-kanċell ta' l- irħam u l-bronż, il-paviment tal-Presbiterju, u l-gradenzina ta' l-irħam, gandlieri tal-bronż għall- altar maġġur, kif ukoll aspejjeż tiegħu il-paviment tal-Kappella ta' San Gejtanu li lejh tant kien devot. Iżda, l-opra li għaliha n-Naxxarin għadhom tant rikonoxxenti lejh, huwa ċ-Ċimiterju li tbierek minn Mons. Isqof Dom Mawru Caruana f'Marzu ta' l-1935, fil-presenza ta' Dun Nerik li sadanittant kien Kappillan il-Ħamrun. Fil-fatt kien fid-19 ta' Awissu 1934 — xahar tant għall-qalb il-Ħamruniżi — li Dun Nerik daħal solennement fit-Tempju dedikat lil San Gejtanu mhux bħala tarbija biex jirċievi l-Magħmudija, jew għall-Ewwel Tqarbina jew għall-Griżma ta' l-Isqof, iżda bħala ragħaj spiritwali ta' l-istess Parroċċa li fiha twieled u trabba u fejn fih ixxettlet il-vokazzjoni saċerdotali. Sa mill-bidu tal-ħatra tiegħu, il-Kappillan Dun Nerik ħadem bla heda għall-ġid spiritwali u temporali tal-merħla fdata lilu, u din il-ħidma baqa' jwettaqha tul it-tnejn u għoxrin sena bħala Kappillan tal-Parroċċa tal-Ħamrun. Il-funzjonijiet liturġiċi kienu l-għaxqa tiegħu u kien hu li b'ħeġġa liema bħala kabbar il- funzjonijiet kemm fil-Knisja kif ukoll barra, tant li kien magħruf bħala 'il-Kappillan tal-Funzjonijiet'. Fosthom, kabbar il-Festa tal-Qalb ta' Ġesu, l-aktar il-Kwaranturi u l-Purċissjoni li kienet imfittxa minn ħafna, ukoll minbarra 'l-Ħamrun; ix-xahar ta' Mejju, li kien wisq għall-qalbu, l-aktar l-aħħar jum tax-xahar dedikat lill-Madonna, fejn b'ħeġġa liema bħalha minn fuq il-pulptu kien irieġi l- kongregazzjoni numeruża f'talb bl-invokazzjonijiet u bil-kant ta' innijiet lill-Madonna. Waqqaf ukoll l-Erbgħat ta' San Gejtanu waqt li kabbar is-sollenità tal-festa tal-Patrun. Għall-dawk li jiftakruhom, żgur li jgħożżu t-tifkira tal-Festi Ċentinarji t'Awissu ta' l-1947. B'entużjażmu u ħerqa kien iħejji sewwa għaċ-ċelebrazzjonijiet tal-festa tal-Milied permezz tal-Kor tas-Subien, li hu stess kien waqqaf, għall-Ġimgħa Mqaddsa u l-Għid, kif ukoll għall-festa tal-Pentekoste li għalih kienet l-akbar festa wara dik ta' l-Għid, kif hu tabilħaqq. F'dawn il-funzjonijiet liturġiċi, Dun Nerik ma kienx jonqos li ma jsebbaħhomx bil-kantli tant kien iħobb, hekk li kif għidna, kien waqqaf il-Kor tas-Subien tal-Parroċċa li kien jidderieġi hu stess mill-kor wara l-altar maġġur. Kien ukoll qaleb diversi kant tal-Knisja mit-Taljan għall-Malti, kif ukoll ikkompona kant ieħor għall-Kor tiegħu fosthom litaniji u 'tantum ergo', anzi aktar minn wieħed, u li kienu ntogħġbu mis-surmast Ġużeppi Camilleri li kien jesegwihom fi Knejjes oħra. Kien il-Kappillan ukoll li nkuraġġixxa lil Dun Ġużepp Cachia biex fl-1949 iwaqqaf il-Kor tal- Ħamrun li għadu jaqdi l-Parroċċa sal-lum. Don ieħor li l-Mulej għoġbu jżejjen bih lil Dun Nerik kien il-predikazzjoni li kienet tħeġġeġ u tqanqal lil kull min kien jisimgħu. i Meta laħaq saċerdot, ġie magħżul minn Dun Ġużepp Muscat, il-Kappillan ta' dak iż-żmien biex jinseġ il-paniġierku f'jum il-festa ta' San Gejtanu u minn dak in-nhar 'il quddiem baqa' jiġi mitlub biex jippriedka l-eżerċizzi spiritwali u priedki oħra wkoll f'Parroċċi oħrajn. Minbarra dan ta' kull nhar ta' Ħadd, kien jagħmel l-ispjega tal-Vanġelu minn fuq ir-'Rediffusion' minn mindu din bdiet issir. Il-Kappillan Dun Nerik, kont issibu spiss fil-kunfessinarju fejn ħafna kienu jmorru jfittxuh u jiftħu qalbhom miegħu, mhux biss f'sena ta' rikonċiljazzjoni iżda wkoll għal pariri, kemm spiritwali kif ukoll għall-għajnuna materjali. Hawn ma nistgħux ma nsemmux 'Id-Dar ta' Marija Regina tal-Qlub' fi Triq Eldorado, fejn minkejja l-ħidma bla heda tal-Parroċċa, Dun Nerik kien jgħaddi sigħat kuljum jaħdem b'risq in- nisa, xebbiet u wkoll xi tfal li kienu jsibu l-kenn tagħhom f'din id-Dar, magħrufa bħala 'L-Istitut tal-Kappillan'. Il-Kappillan kien għalihom bħala missier, kemm f'sena spiritwali kif ukoll materjali, u tabilħaqq kien jara li ma jonqoshom xejn, tant li, kienu bosta x-xebbiet li ħarġu minn hemm biex jieħdu l-istat tagħhom b'dota modesta li kien iħejjilhom il-Kappillan, li kellu tama qawwija fil- Providenza Divina bl-interċessjoni ta' San Gejtanu, il-Qaddis tal-Providenza. Kienu bosta l-opri materjali li bihom il-Kappillan żejjen u sebbah it-Tempju t'Alla dedikat lil San Gejtanu, matul it-tnejn u għoxrin sena tiegħu jmexxi l-Parroċċa, li sitt snin minnhom kienu żmien il-gwerra, iżda xorta f'dawn is-sittax-il-sena bil-kelma, bl-għaqal, bit-tħabrik u bl-enerġija tiegħu irnexxielu jħalli dawn l-opri li m'għandniex spazju li nsemmuhom kollha. Fosthom insemmu: sitt gandlieri tat-turċetti, par akkolti, baċil u buqar, ċensier, ampulli għaż-żejt ikkonsagrat, pedistall għall-ostensorju ta' San Gejtanu, balla għas-salib ta' fuq il-kanopew, il- kapsola tas-Sepulkru u l-lampier il-kbir tal-festa — kollha opri tal-fidda. Ma' dawn ukoll insemmu t-Tabernaklu tal-fidda, imżewwaq bid-deheb u ħaġar prezzjuż, għadd ta' paramenti sagri, is-sistema ta' 'microphones' u 'loudspeakers)', l-erba' linef madwar l-altar maġġur u l-girlanda u l-erba' fjuretti tal-'ganote' li jsebbħu l-istatwa ta' San Gejtanu. Kif għidna, hemm ħafna opri oħra bħal trieħi u vent'altari, għadd sewwa ta' pjaneta sfużi u 'abiti Sagri' oħra, xogħol ta' l-invjar, skultura u pasta tal-gwarniċuni u l-lunetti ta' fuq tal-korsija u tal-kappelluni kif ukoll inbeda l-invjar tas-saqaf u tant oħrajn. Żgur li l-akbar waħda minn dawn l-opri li l-Kappillan Dun Nerik irregala lill poplu Ħamruniż hija l-koppla maestuża li għaliha baqa' wkoll imfakkar bħala 'il-Kappillan tal-Koppla'. Wara li kienet ilha tissemma għal tlieta w erbgħin sena, kellu jkun Dun Nerik li jagħti bidu u jtemm din l-opra tant mixtieqa mill-Ħamruniżi. Hekk fit-13 t'April 1953 tqiegħdet l-ewwel ġebla u fis-7 ta' Awissu 1956 il-koppla ġiet inawgurata mill- Arċisqof Mons. Mikiel Gonzi fost dellirju ta' ferħ tal-poplu Ħamruniż. Biex jibqa' mfakkar il-Kappillan, twaħħlet lapida fl-istess koppla, kif xieraq, bi skrizzjoni bil- Latin li tfisser: 'Il-Kappillan Dun Nerik Cordina Perez beda u rnexxielu jwassal sat-tmiem din l-opra maestuża fis-7/8/1956'. PARROĊĊA SAN GEJTANU - ĦAMRUN — FESTA '95 119 Ma' għaddiex wisq żmien mill-inawgurazzjoni ta' din l-opra maestuża, li l-ħidma tal- Kappillan Dun Nerik matul tmienja w għoxrin sena — sitt snin fin-Naxxar u tnejn u għoxrin sena fil-Ħamrun — ma ġietx rikonoxxuta mill-Awtorità Ekkleżjastika, għaliex fid-29 ta' Settembru ta' l-istess sena ġie maħtur Monsinjur tal-Katidral, ġieħ li tabilħaqq kien jistħoqqlu. Bir-raġun din il-ħatra nisslet ferħ li ma bħalu fost il-poplu Ħamruniż, iżda daqstant ukoll ma naqsitx id-dieqa fost l-istess poplu li kien se jitlef lil Dun Nerik bħala r-Ragħaj Spiritwali tiegħu. Għaddew ġimgħatejn u ġie deċiż li l-Kappillan kien se jieħu l-pussess ta' Monsinjur fil- Katidral ta' l-Imdina nhar it-30 ta' Diċembru 1956. Sadanittant, akkumpanjat minn Dun Ġużepp Cachia, fl-10 ta' Novembru, il-Kappillan ħa l-ġurament tal-ħatra tiegħu ta' Monsinjur fl-istess Katidral. il-Kleru, il-Kunsill Parrokkjali, 'l-Ħamrun Civic Committee', l-Għaqdiet, il-Każini, il-poplu Ħamruniż, għadd sewwa ta' ħbieb, individwi u gruppi, kulħadd kien qed iħejji biex jagħti ġieħ mill- aħjar u kif jixraq lill-Monsinjur Cordina Perez f'jum il-pussess tiegħu u fil-festi ta' ġieħ li kellhom isiru wara. Tant li l-għada tal-pussess, fil-31 ta' Diċembru kellu jkun hemm 'Te Deum' Pontifikali ta' l-aħħar tas-sena fil-Knisja Parrokkjali u fl-ewwel jum tas-sena 1957, il-Monsinjur, akkumpanjat mill-membri tal-familja, mill-Kleru, mill-Għaqdiet, mill-Baned tal-post u oħrajn, fost il-ferħ u l- entużjażmu tal-poplu, kellu jidħol fl-istess Knisja għall-festa ta' 'onorifiċenza', bħala għelm ta' rikonoxxenza għal dak kollu li għamel. Iżda mur għidilhom lill-Ħamruniżi dak iż-żmien x'kien il- pjan t'Alla għal akbar rikonoxxenza għal Dun Nerik. Kien fit-12 ta' Diċembru li l-Monsinjur Dun Nerik daħal l-Isptar tal-'Blue Sisters' biex jiġi kkurat IT TSI A għal marda ħafifa li kienet qabditu u għalkemm imfejjaq u u għall-aħjar, it-30 ta' Diċembru 1956, il-jum li fiħ kellu jieħu l-pussess sabu għadu hemm. U kien f'nofs il-lejl nieqes kwart ta' dan il-jum — il-Ħadd — li l- Monsinjur Nerik Cordina Perez daħal f'agunija sat- tlieta ta' fil-għodu ta' l-aħħar jum tas-sena 1956 meta ruħu ttajret lejn il-Ħallieq tagħha. L-aħbar tal-mewt tal-Monsinjur Dun Nerik kienet bħal sajjetta fil-bnazzi għall-Ħamruniżi u għall dawk kollha li kienu jafuh, imma l-aktar għall-Ħamruniżi li biddlet il-ferh tagħhom f'niket u swied il-qalb li ma' bħalhom. Hekk fl-ewwel jum tas-sena l-ġdida, jum ta' ferħ li fiħ kienet ippjanta l-festa ta' ġieħ u ta' rikonoxximent għall-ex-Kappillan, il-Ħamrun kien jinsab f'luttu sħiħ u wara nofs-in-nhar il-poplu Ħamruniż, flimkien ma' oħrajn, l-aktar min-Naxxar, ħonqu Triq il-Kbira San Ġużepp u l-gallarijiet u t- twieqi tad-djar biex jilqgħu fil-Parroċċa l-kadavru ta' Dun Nerik, akkumpanjat fost l-oħrajn mill-membri tal- familja, mir-Rappreżentant ta' l-Arċisqof, mill-Kleru, L-aħħar festa ta' San Gejtanu għall-Kappillan. miż-żewġ baned tal-Ħamrun, mir-rappreżentanti tal-Kapitlu tal-Katidral Metropolita u tal- Ħamrun, waqt il-funeral mill-Blata l-Bajda sal-Knisja Parrokkjali — funeral li l-Artikolista 'Jien inħobb nitkellem Magħkom' fil-Leħen is-Sewwa tal-5 ta' Jannar, 1957 sejjaħlu 'Folla ta' Festa'. Fil-Knisja Parrokkjali ta' San Gejtanu, fejn eluf għaddew siekta minn ħdejn it-tebut mikxuf, l-għada l-Erbgħa fil-għodu ġiet ċelebrata quddiesa 'Presentae Cadavere' mill-Eċċellenza Tiegħu l-Isqof E. Galea, il-Vigarju Ġenerali, waqt li l-Kanonku V. Azzopardi għamel l-orazzjoni funebri. Imbagħad wara nofs in-nhar, għal darb'oħra folol kbar ta' nies inġabru ħdejn il-Knisja Parrokkjali biex isellmu għall-aħħar darba lil Monsinjur Nerik Cordina Perez, l-ex-Kappillan tagħhom fi triqtu lejn iċ-Ċimiterju ta' Santa Marija Addolorata, fejn jinsab mistrieh għad-dell tal- Kappella ta' l-istess Ċimiterju. Fil-Knisja Parrokkjali ta' San Gejtanu, Monsinjur Cordina Perez huwa mfakkar permezz ta' monument ta' l-irħam b'midaljun tal-bronż tal-bust tiegħu (alto rilievo) imwaqqaf mill-Kumitat Ċiviku tal-Ħamrun f'isem il-Kleru u l-poplu Ħamruniż, kif ukoll bi kwadru pittura fis-sagristija, ippreżentat f'isem il-familjari tiegħu. Iżda żgur li l-aqwa tifkira hija dik li, wara kważi erbgħin sena mill-mewt tiegħu, baqgħet fil- qalb tagħna l-Ħamruniżi, mhux biss għaliex meta nħarsu 'l fuq nilmħu l-monument maestuż li ħallielna Dun Nerik, il-koppla li żżejjen il-Knisja Parrokkjali tagħna, imma għaliex 'Qatt Ma Jintesa' Min Ħabb bil-Bosta U Ħalla Qalbu Tixgħel Warajh'. U Ilum li qed niċċelebraw il-festa tal-Patrun tagħna San Gejtanu u fit-tifkira ta' għeluq il- mitt sena mit-twelid tiegħek, f'isem il-poplu Ħamruniż, jien insellimlek u ngħidlek 'grazzi' Dun Nerik, waqt li nitlob il-Mulej jagħtik il-glorja tal-Ġenna. IĊ-TIITI A ET ; ġiet A Ad Il-Funeral ta' Dun Nerik mill-Blata l-Bajda għall-Knisja Parrokkjali. PARROĊĊA SAN GEJTANU - ĦAMRUN — FE bi LV 2)